Diari Oficial de la Generalitat Valenciana


Sumari del DOGV 9304, del 23-03-2022 (2022/2077)

RESOLUCIÓ d'1 de març de 2022, del director general de Medi Natural i d'Avaluació Ambiental, per la qual s'actualitza el període d'accés regulat a la Cova Tallada, Parc Natural del Montgó, establit en l'Ordre 7/2020, de 9 de març, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les condicions d'accés a la Cova Tallada, Parc Natural del Montgó.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9304

Data del DOGV
:   23-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2077


Data del document
:   01-03-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ d'1 de març de 2022, del director general de Medi Natural i d'Avaluació Ambiental, per la qual s'actualitza el període d'accés regulat a la Cova Tallada, Parc Natural del Montgó, establit en l'Ordre 7/2020, de 9 de març, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les condicions d'accés a la Cova Tallada, Parc Natural del Montgó. [2022/2077]  
La Cova Tallada és una antiga pedrera de pedra tosca inclosa en el Parc Natural del Montgó i protegida per diverses figures atenent a les seues excepcionals característiques ambientals i paisatgístiques. A causa de la limitada capacitat d'acollida de la cova, es va considerar oportú, a proposta de la Junta Rectora del Parc Natural del Montgó, certes mesures de control per al període comprés entre el 15 de juny i el 30 de setembre.  
La possibilitat de limitar l'accés i trànsit públics tant per terra com per mar està establida en l'article 66 del Pla d'ordenació dels recursos naturals del Montgó, aprovat mitjançant el Decret 180/2002, de 5 de novembre, del Govern Valencià; igualment l'article 62.3 del Pla rector d'ús i gestió del Parc Natural del Montgó, aborden els usos permesos de les zones d'ús restringit, zona en la qual es troba la Cova Tallada.  
  
Mitjançant l'Ordre 7/2020, de 9 de març, de la Conselleria d'Agricultura, Desenvolupament Rural, Emergència Climàtica i Transició Ecològica, s'estableixen les condicions d'accés a la Cova Tallada. En l'article 3.1 d'aquesta ordre es preveu que el període de regulació de visites podrà ser modificat mitjançant una resolució de la direcció general competent en matèria d'espais naturals protegits.  
Com ha fet constar en acta del 5 de novembre de 2021, la Comissió d'Ús Públic del Parc Natural del Montgó ha constatat la presència de visitants a la Cova Tallada per damunt de les xifres de la seua capacitat d'acollida, especialment i de forma reiterada en les dates següents: Pasqua, el pont del Primer de Maig i el pont del 9 d'octubre.  
  
Per tant, a la vista de la sol·licitud de la Comissió d'Ús Públic i del vistiplau de la Junta Rectora del Parc Natural del Montgó, celebrada el dia 5 de novembre de 2021, i vist l'informe del Servei de Gestió d'Espais Protegits, es considera necessari actualitzar el calendari de regulació d'accés a la Cova Tallada, tal com regula l'esmentada Ordre 7/2020, de 9 de març.  
Per tot això, de conformitat amb l'article 3.1 de l'Ordre 7/2020, de 9 de març; d'acord amb les competències atribuïdes a aquesta Direcció General pel Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i pel Decret 176/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, resolc:  
  
Primer  
Els nous períodes amb la regulació de l'accés a la Cova Tallada, segons s'estableix en l'Ordre 7/2020, de 9 de març, de la Conselleria d'Agricultura, Desenvolupament Rural, Emergència Climàtica i Transició Ecològica, correspondran a les dates següents:  
- Període comprés entre el 15 de juny i el 15 d'octubre, ambdós inclosos.  
- Període comprés entre el dissabte vespra de Diumenge de Rams i el dilluns de Sant Vicent, ambdós inclosos.  
- Període comprés entre el 28 d'abril i el 5 de maig, ambdós inclosos.  
  
Segon  
Aquesta resolució mantindrà la seua vigència fins que deixen de concórrer les condicions que l'han promoguda i la Junta Rectora del Parc Natural del Montgó així ho considere.  
  
Contra aquesta resolució, que no posa fi a la via administrativa, pot interposar-se, en el termini d'un mes a comptar des de l'endemà de la seua publicació, un recurs d'alçada davant del titular de la Secretaria Autonòmica d'Emergència Climàtica i Transició Ecològica, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 1 de març de 2022.- El director general de Medi Natural i d'Avaluació Ambiental: Julio Ramón Gómez Vivo.